section_heading: Kralj Rikard III.
paragraph_text: Kako su sva druga Rikardova braća umrla prije Eduarda IV., Rikard je bio jedini zakoniti nasljednik krune jer nije imao protukandidata za prijestolje. Mladi kralj Eduard V. i njegov brat Rikard od Shrewsburyja zatočeni su, tobože radi vlastite sigurnosti, u London Tower i nikada više nisu viđeni. Najvjerojatnije su ubijeni, za što se optuživalo Rikarda i vojvodu od Buckinghama, makar bez izravnih dokaza. Rikard se, slijedom navedenih događanja, dao 6. srpnja 1483. okruniti za engleskog kralja pod imenom Rikard III.